Midasen epaia

Midasen epaia. Apolo eta Marsias arteko lehiaketa musikala Cima da Conegliano margolari italiarraren oholtza gaineko olioa da. 1507-1509 urtetan egin zuen. Gaur egun Danimarkako Statens Museum for Kunst museoan ikus daiteke. Lanak Midas erregea Apolo eta Marsias satiroaren artean erakusten du; azken biak lehian daude ea nork musika-tresna hobeto jotzen duen ikusteko.

 Gaia 
Margolanaren oinarria gertaera mitologikoa da. Apolo eta Marsias satiroa haien arteko lehiari ekin zioten ikusteko zeinek jotzen zuen hobeto. Gertaeraren inguruan bertsio desberdinak ezagutzen dira: batzuek Midasek bere iritzia eman zuela diote, hori inork eskatu gabe; bestetzuek lehian epaile moduan aritu zela diote eta bigarren bertsio hori da, alegia, margolanean erakusten dena. Dena dela, bi bertsioetan amaiera berdina da: Midasek Marsiasen alde egin zuen eta, ondorioz, Apolo erabat haserretu zen.http://books.google.es/books?id=0ugaKWx_2icC&pg=PA357&lpg=PA357&dq=La+sentencia+de+Midas&source=bl&ots=SJWIznh4vM&sig=trJfZepaDfR5fcx8au2TfzW2EPQ&hl=es&sa=X&ei=dQveT46UE4aJ0AXgnuDbCg&ved=0CG4Q6AEwCTgU#v=onepage&q=La%20sentencia%20de%20Midas&f=false 

 Paisaia 
Margolanaren erdian lau pertsonaia ikusten dira eta atzean hiri inguruko baten paisaia, margolariaren garaikidea. Eszena erabat ohikoa da; ez dirudi ezer berezirik gertatzen ari denik: atzean zaldun bat zaldiz paseatzen ari da, uretan ontzi bat dabil, ikusle bakarra dago lehia ikusten...

 Erreferentziak 

 Kanpo estekak 

Kategoria:Cima da Coneglianoren margolanak
Kategoria:Mitologia margolaritzan
Kategoria:Pizkundeko margolanak
Kategoria:Paisaiak artean